Kristaps Valters (basketbolists)

Kristaps Valters (dzimis  Rīgā) ir bijušais latviešu basketbolists, spēlēja saspēles vadītāja pozīcijā, Latvijas basketbola izlases dalībnieks. Pēc spēlētāja karjeras beigām strādājis par basketbola treneri gan profesionālā komandā ("Valmiera/Ordo"), gan jauniešu basketbolā. 2025. gadā ir Nacionālās basketbola līgas (LBL2) komandas "Sigulda/Elvi" galvenais treneris un atsevišķās spēlēs arī devās laukumā kā spēlētājs, kā arī strādā kā spēlētāju individuālāis treneris.

K. Valtera tēvs Valdis Valters ir bijis basketbolists, treneris un basketbola funkcionārs. Basketbolists bijis arī brālis Sandis Valters, abi brāļi vienlaikus bijuši nacionālās izlases sastāvā. K. Valtera dēls Valdis Valters arī kļuvis par basketbolistu.

 Karjera 
Skolas gados trenējies tēva vadītajā Valtera basketbola skolā, profesionālo basketbolista karjeru K. Valters uzsāka 1998. gadā "Brocēni/LMT" komandā, kuras treneris bija V. Valters. Jau otrajā sezonā "Brocēnos" viņš kļuva par vienu no kluba līderiem.

2000. gadā K. Valters devās uz savu pirmo ārzemju klubu, pievienojoties Turcijas Antaljas "Muratpasa". Pēc sezonas Turcijā, 2001. gadā K. Valters atgriezās Latvijā, kur noslēdza līgumu ar jaunizveidoto Rīgas "Skonto", pavadot tajā divas sezonas. 2003. gadā K. Valters piedalījās NBA Vasaras līgas turnīros Klīvlendas "Cavaliers" sastāvā. Rudenī viņš atkal devās spēlēt uz ārzemēm, šoreiz uz Grieķijas klubu Atēnu "Panionios". Grieķijā viņš ilgi nepalika, jo jau tā paša gada decembrī atgriezās "Skonto" sastāvā, kurā arī pabeidza sezonu. Laika posmā no 2004. līdz 2006. gadam K. Valters pārstāvēja Vācijas klubu Oldenburgas "EWE Baskets". Tad viņš pārcēlās uz Itāliju, kur Udīnes "Snaidero" komandas sastāvā aizvadīja 2006.—2007. gada sezonu.  2007. gada vasarā K. Valters noslēdza līgumu ar citu itāļu klubu Skafati "Legea", taču traumas dēļ tā arī nepievienojās "Legea" klubam. Tā paša gada novembrī viņš devās uz Krievijas Superlīgas klubu Ļubercu "Triumf", kurā noslēdza 2007.—2008. gada sezonu.

2008. gada vasarā K. Valters parakstīja līgumu ar Spānijas līgas klubu Fuenlavradas "Baloncesto". Gadu vēlāk viņš kļuva par citas Spānijas komandas Badalonas "Joventut" spēlētāju, bet 2010. gada augustā atkal atgriezās "Baloncesto". Tās sastāvā viņš aizvadīja 2010.—2011. gada sezonu.K. Valters atgriežas "Fuenlabrada" Pēc šīs sezonas noslēguma K. Valters parakstīja līgumu ar citu Liga ACB klubu Malagas "Unicaja".Valters pievienojas Malagas "Unicaja", sportacentrsKristaps Valters oficiāli parakstījis līgumu ar Spānijas klubu 'Unicaja' , delfi.lv

2012. gada septembrī K. Valters parakstīja līgumu ar Vācijas klubu Ārtlandes "Dragons", tādējādi atgriežoties Bundeslīgā, kā arī ULEB kausa izcīņā.Ārtlandes "Dragons" mājaslapa Šī kluba sastāvā viņš aizvadīja divus mēnešus, pēc tam atgriežoties Spānijas ACB līgas klubā Fuenlavradas "Baloncesto". Pēc 2012.—2013. gada sezonas K. Valters pārtrauca līgumattiecības ar klubu. 2013. gada jūlijā pievienojās Turcijas klubam TED Ankara Kolejliler. No 2014. līdz 2016. gadam spēlēja citā Turcijas klubā Ankaras "Türk Telekom".

2017. gada februārī, izlaidis sezonas pirmo daļu, K. Valters pievienojās Latvijas Basketbola līgas klubam "Valmiera/Ordo", taču pēc aizvadītām divām spēlēm paziņoja par karjeras beigām veselības problēmu dēļ.Kristaps Valters paziņo par basketbolista karjeras beigām LSM.lv

 Latvijas izlase 
K. Valters ir spēlējis visu vecumu Latvijas jaunatnes izlasēs. 1998. gadā, būdams Latvijas U-18 izlases pamata saspēles vadītājs, viņš palīdzēja komandai iegūt 4. vietu Eiropas čempionātā. Ar vidēji spēlē gūtiem 14,9 punktiem viņš bija viens no izlases līderiem.  Nākamajā gadā K. Valters Latvijas izlases sastāvā Pasaules U-19 čempionātā izcīnīja 9. vietu. Kopā ar U-20 izlasi viņš nespēja kvalificēties 2000. gada Eiropas čempionātam, bet kvalifikācijas turnīrā bija izlases rezultatīvākais spēlētājs ar vidēji spēlē gūtiem 17 punktiem. 

Latvijas pieaugušo izlases sastāvā K. Valters debitēja 2001. gadā, kad piedalījās Eiropas čempionātā. Tajā viņš vidēji spēlē laukumā pavadīja 14,7 minūtes un guva 6,8 punktus.  Tāpat viņš startēja 2003. (17,7 minūtes, 3,3 punkti)  un 2005. gada Eiropas čempionātos (19 minūtes, 11 punkti).  2006. gadā K. Valters palīdzēja izlasei iekļūt 2007. gada Eiropas čempionātā, taču pašā finālturnīrā traumas dēļ nevarēja piedalīties.

K. Valters piedalījās 2009. gada Eiropas čempionātā, pēc kura tika diskvalificēts uz trim gadiem par disciplīnas neievērošanu. Izlases gatavošanās un starts čempionātā bija saistīts ar dažādiem skandāliem, sistemātisku disciplīnas neievērošanu un sportiskā režīma pārkāpumiem. Viens no galvenajiem šo notikumu dalībniekiem bija arī K. Valters. Pēc šī čempionāta vairākiem tā dēvētās "tusētāju paaudzes" spēlētājiem Latvijas Basketbola savienība (LBS) piesprieda dažādu termiņu diskvalifikāciju startiem valsts izlasē. Tai skaitā diskvalifikāciju uz trim gadiem saņēma arī K. Valters. Pēc šī notikuma K. Valters paziņoja, ka izlasē vairs nespēlēšot.

2011. gada novembrī K. Valters atklāja, ka labprāt vēlētos atgriezties izlasē.Video: Ceļš uz Eirolīgu. Ādolfs 2012. gada pavasarī LBS valde izskatīja iespēju samazināt diskvalifikācijas termiņu, lai spēlētājs varētu piedalīties 2013. gada Eiropas čempionāta kvalifikācijas turnīrā. Tomēr K. Valters vairs nenospēlēja nevienu spēli Latvijas izlases kreklā līdz pat spēlētāja karjeras beigām.

 Trenera karjera 
Pēc spēlētāja karjeras beigām kļuvis par treneri, 2017. gada vasarā apstiprināts par LBL kluba "Valmiera/Ordo" galveno treneri. Pēc tam aptuveni gadu nodzīvojis Francijas pilsētā Ansī,Kristaps Valters no Francijas pārcēlies atpakaļ uz Latviju apollo.lv bet 2019. gada vasarā atgriezies Latvijā un sācis strādāt par bērnu un jauniešu basketbola treneri.

2024. gada decembrī K. Valters tika apstiprināts par Nacionālās basketbola līgas (LBL2) komandas "Sigulda/Elvi" galveno treneri, stājoties Ievas Apares vietā. Pēc vairāku spēlētāju traumām janvārī K. Valters arī pats devās laukumā, atgriežoties spelētāja statusā pēc daudzu gadu partraukuma un piedaloties divās komandas spēlēs.

 Privātā dzīve 
No 2006. līdz 2011. gadam K. Valters bija precējies ar stilisti Signi Sprogu, viņiem ir kopīga meita un dēls basketbolists Valdis Valters.Kristaps Valters apprec savas jaunākās meitas māti jauns.lv Pēc tam bijis laulībā ar Džeinu Ansoni-Valteri, laulībā dzimušas trīs meitas, šķīrušies 2017. gadā.Kristaps Valters izšķīries no sievas — viņa triju bērnu mātes jauns.lv Trešo reizi precējies 2022. gadā ar Sindiju Šteinu, no kuras šķīries 2025. gada martā.

 Atsauces 

 Literatūra 
 K.Valters: "Vēlos uzspēlēt NBA vasaras līgā, esmu nobriedis"

 Ārējās saites 

 Basket.lv profils
 2009. gada Eiropas čempionātā profils 

Kategorija:1981. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Saspēles vadītāji